Diari Oficial de la Generalitat Valenciana


Sumari del DOGV 4200, del 28-02-2002 (2002/2054)

DECRET 27/2002, de 26 de febrer, del Govern Valencià, que aprova l'aplicació i el desplegament en l'àmbit de la Comunitat Valenciana de la Llei 16/2001, de 21 de novembre, que estableix un procés extraordinari de consolidació i provisió de places de personal estatutari en les institucions sanitàries de la Seguretat Social dels serveis de salut dels Sistema Nacional de Salut.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2002/02/26/27/dof/vci/html**

### Dades del document

Número de DOGV
:   4200

Data del DOGV
:   28-02-2002

Secció del DOGV
:   I. DISPOSICIONS GENERALS

Número del document
:   2002/2054


Data del document
:   26-02-2002

Organisme emissor
:   Conselleria de Sanitat

Tipus de document
:   Decret

Anàlisi jurídica

 Descriptors 

:   * psicologia
    * professió de la informàtica
    * personal de serveis
    * administració regional
    * enginyer
    * concurs administratiu
    * professió sanitària
    * professió administrativa
    * treballador social

DECRET 27/2002, de 26 de febrer, del Govern Valencià, que aprova l'aplicació i el desplegament en l'àmbit de la Comunitat Valenciana de la Llei 16/2001, de 21 de novembre, que estableix un procés extraordinari de consolidació i provisió de places de personal estatutari en les institucions sanitàries de la Seguretat Social dels serveis de salut dels Sistema Nacional de Salut. [2002/2054]
  
La Llei 16/2001, de 21 de novembre, que estableix un procés extraordinari de consolidació i provisió de places de personal estatutari en les institucions sanitàries de la Seguretat Social dels serveis de salut dels Sistema Nacional de Salut, té com a finalitat posar fi a l'alta temporalitat que pateix el personal estatutari de les institucions sanitàries de la Seguretat Social dels serveis de salut i de l'Insalut.
  
La mateixa norma declara el caràcter bàsic de la llei estatal llevat de les disposicions addicionals segona, onze i quinze, i de la final tercera. També l'article 1 i la disposició final primera habiliten les comunitats autònomes que tinguen transferides les competències de gestió de l'assistència sanitària de la Seguretat Social, en l'àmbit de les seues competències respectives, per a aprovar totes les disposicions reglamentàries que calguen per al desplegament i l'execució de la llei.
  
D'altra banda, en l'àmbit de la Comunitat Valenciana es va subscriure l'Acord de 23 de juliol de 2001 entre la Conselleria de Sanitat i les organitzacions sindicals presents en la Mesa Sectorial de Sanitat sobre el calendari de negociacions i desenvolupament en el seu àmbit de l'Acord de 26 de juny de 2001 entre el Govern Valencià i les organitzacions sindicals sobre la reducció de la temporalitat, assumint com a objectiu propi de dur a terme les actuacions necessàries per tal que estiguen coberts per personal fix, en el termini de tres anys, el 90% dels llocs de treball de la plantilla, amb la reducció en l'any 2003 de la taxa de temporalitat fins al 10%. La disposició sisena de l'Acord subscrit en l'àmbit sanitari preveu expressament l'aplicació i la voluntat d'adhesió en aquest àmbit dels procediments extraordinaris que puguen ser aprovats per les Corts Generals, en relació amb el procés de recerca de solucions a la situació actual de l'ocupació i també, si és el cas, la revisió necessària de l'Acord per a l'adaptació al procés extraordinari.
  
En dates 19 de desembre de 2001 i 18 de gener de 2002, se subscriu la revisió de l'Acord de 23 de juliol de 2001 entre la Conselleria de Sanitat i les organitzacions sindicals amb representació en la Mesa Sectorial de Sanitat.
  
D'altra banda, estan pendents de fer-se les convocatòries de processos selectius contingudes en el Decret 191/1998, de 30 de novembre, del Govern Valencià, corresponent a aquell any, per un total de 2.524 places, i també l'Oferta Pública d'Ocupació corresponent a l'any 2001, a què corresponen 5.518 places.
  
Per tot això, i pel que estableix la Llei 10/2001, de 27 de desembre, de Pressupostos de la Generalitat Valenciana per a l'exercici 2002, després de la negociació amb els sindicats de la Mesa Sectorial de Sanitat, a proposta del conseller de Sanitat i després de la deliberació del Govern Valencià, en la reunió del dia 26 de febrer de 2002,
  
Decrete
  
Article 1
  
Aquest decret té per objecte l'aprovació d'un procés extraordinari de selecció i provisió de places de personal estatutari de les institucions sanitàries de la Conselleria de Sanitat, dirigit a la consolidació de l'ocupació, en els termes previstos en la Llei 16/2001, de 21 de novembre, i d'acord amb els acords subscrits en dates 19 de desembre de 2001 i 18 de gener de 2002 entre la Conselleria de Sanitat i les organitzacions sindicals integrants de la Mesa Sectorial de Sanitat.
  
Article 2
  
Les places que seran objecte d'aquest procés extraordinari, detallades per categories i especialitats, si és el cas, són les de naturalesa estatutària que consten en l'annex d'aquest decret, en el qual s'han inclòs les places objecte de l'Oferta Pública d'Ocupació aprovada pel Decret 191/1998, de 30 de novembre, del Govern Valencià, i també les corresponents a l'Oferta Pública d'Ocupació de l'any 2001.
  
Disposicions finals
  
Primera
  
La Conselleria de Sanitat dictarà totes les normes que siguen necessàries per al desplegament i l'aplicació del que estableix aquest decret.
  
Segona
  
L'aplicació i el desplegament d'aquest decret no comportarà, en cap cas, l'increment de la despesa.
  
Tercera
  
Aquest decret vigirà des de l'endemà de la publicació en el Diari Oficial de la Generalitat Valenciana.
  
Valencia, 26 de febrer de 2002
  
El president de la Generalitat Valenciana,
  
EDUARDO ZAPLANA HERNÁNDEZ-SORO.
  
El conseller de Sanitat,
  
Serafín Castellano Gómez
  
Annex
  
Grup A
  
Facultatiu especialista d'àrea 730
  
Metge d'equip d'atenció primària 850
  
Metge de centre de planificació familiar 16
  
Metge de conductes addictives 15
  
Metge de documentació clínica i admissió 29
  
Metge d'equip mòbil 14
  
Metge d'unitat d'hospitalització a domicili 26
  
Metge d'unitats de curta estada 30
  
Metge d'unitat de prevenció del càncer de mama 6
  
Metge general d'unitat d'urgència hospitalària 80
  
Metge de SAMU 150
  
Farmacèutic d'àrea de salut 13
  
Odontòleg d'equip d'atenció primària 30
  
Pediatra d'equip d'atenció primària 275
  
Psicòleg 15
  
Psicòleg de conductes addictives 19
  
Tècnic de la funció administrativa 27
  
Analista d'aplicacions (\*) 20
  
Subtotal 2345
  
Grup B
  
ATS/HRX 5968
  
ATS/DUI de SAMU 150
  
Fisioterapeuta 126
  
Comare 186
  
Enginyer tècnic 6
  
Assistent / treballador social 62
  
Professor de logofonia i logopèdia 5
  
Gestió de la funció administrativa 22
  
Analista - programador (\*) 30
  
Subtotal 2587
  
Grup C
  
Higienista dental 41
  
Tècnic especialista de laboratori 86
  
Tècnic especialista de radiodiagnòstic 131
  
Tècnic especialista de radioteràpia 6
  
Tècnic especialista d'anatomia patològica 32
  
Administratiu 66
  
Tècnic de manteniment 24
  
Operador central (\*) 14
  
Subtotal 400
  
Grup D
  
Auxiliar d'infermeria 1500
  
Auxiliar administratiu 600
  
Conductor portalliteres de SAMU 20
  
Governanta 30
  
Locutor de CICU 10
  
Subtotal 2160
  
Grup E
  
Zelador 550
  
Subtotal 550
  
Total 8042


Còpia Permalink ELI